OpenLLM-France/wikimedia huggingface dataset:
# Muskulu-ehun

Muskulu-ehuna edo gihar-ehuna giharrak osatzen dituen ehun uzkurkorra da, laburtu eta luzatzeko gaitasuna duena.
Gorputzaren mugimenduak kontrolatzen dituen ehuna da. Haien zelulen ezaugarri nagusia uzkurtzeko gauza izatea da, hau da, nerbio-estimuluak hartzen dituztenean etzan egiten dira. Gihar zuntzak luzeak dira eta miofibrila ugari biltzen dituzte. Miofibrila horiek proteina uzkurgarrien mikrofilamentuz osatua daude, aktina eta miosina proteinez. Giharrak uzkurtzen dira aktinazko filamentu finak miosinazko filamentu lodien gainean higitzen direnean. Gihar zeluletako zelula-mintzari sarkolema deritzo eta zitoplasmari sarkoplasma: Hauen nukleoek zatitzeko gaitasuna galdu dute.
Hiru gihar-ehun mota bereizten dira:
* Gihar-ehun leuna: zelula fusiforme eta uninukleatuz eta ardatz nagusiaren paralelo diren miofibrilaz eratuta dago eta hauek ez dute zeharkako ildaskarik. Uzkurdura berezkoa, geldoa, erritmikoa eta luzea da. Bronkio, zain, arteria, urdail, heste eta umetokian daude gihar horiek eta ugatza, listu-guruinak eta gernu-maskuria inguratzen dute.
* Gihar-ehun ildaskatu edo eskeletikoak: uzkurdura arina, arritmikoa eta nahita egindakoa du. Garun eta bizkarrezurreko nerbio-sistemako nerbioek kontrolatzen dute. Zelula zilindrikoak, oso luzeak eta multinukleatuak dira, eta zeharkako ildaskak dituzten sortatan biltzen dira. Sorta horiek zerrenda ilunak (anisotropoak edo A) edota zerrenda argiak (isotropoak edo B) dituzte, zelula bakoitzaren miofibriletako ildasken adikzioaren arabera.
* Gihar-ehun kardiakoak edo miokardioak: uzkurdura azkarra, erritmikoa eta borondatezkoa ez dena dauka. Ornodunetan, zelulek zeharkako ildaskak dituzte eta luzeak eta abar ugariagoak dira. Miokardioetan zeharko edo ildaska ilunak ikusten dira bi zelulen arteko loturan. Bihotzean eta zirkulazio-aparatuan aurki dezakegu eta miokardioak bihotzeko paretetan.

## Ikus, gainera

* Ehunak
* Gihar
* Gihar-sistema
* Gihar-uzkurdura

## Kanpo-estekak

* Datuak: Q797559
* Multimedia: Muscle tissue / Q797559
# Muskulu esplenio

Muksulu esplenioak garondo mailan zein bizkarraren goiko aldean kokatzen diren muskulu autoktono laburrak dira, zabalak eta meheak. Trapezio eta esternokleidomastoideo muskuluen azpian aurkitzen dira eta nerbio espinaletako adar dortsalek inerbatzen dute.
Bi muskulu esplenio bereizten dira: burukoa eta lepokoa. Hauek inguratzen bizkarreko faszia torakolunbarraren sakoneko geruza agertzen da.

## Buruko muskulu esplenioa (Capitis)

* Jatorria: T3-C4 arantza apofisiak.
* Ezarpena: Garondoko goiko lerroa eta mastoide apofisira; norabide laprana hartzen du.

#### Funtzioa

Buruko esplenioak buruaren biraketa, lateralizazioa eta hedapena ahalbidetzen du.

## Lepoko muskulu esplenioa (Cervicis)

* Jatorria: T6-T4 arantza apofisia.
* Ezarpena: Atlas eta axiseko zehar apofisietako atzeko 11 tuberkuluak.

#### Funtzioa

Lepoko esplenioaren bitartez lepoaren biraketa, lateralizazioa eta hedapena burutzen dira.

## Inerbazioa

Muskulu esplenioek nerbio espinaletako adar dortsalen inerbazioa jasotzen dute, bereziki nerbio okzipital nagusiarena (C3-C5).

## Argazki galeria

* Lepoko muskulu esplenioaren kokapena.
* Lepoko muskulu esplenioaren ikuspegi laterala.
* Lepoko muskulu esplenioaren atzeko ikuspegia.
* Lepoko muskulatura (ikuspegi laterala).
* Lepoko zeharkako mozketa C6 ornoaren mailan.

## Bibliografia

* Prometheus. Atlas de Anatomía. 2ª Edición

## Kanpo estekak

* Datuak: Q2362434
# Muskulu ildaskatu

Muskulu ildaskatua zeharka ildaskatutako zuntzak dituen muskulua da.
Muskulu ildaskatua oinarrizko unitatea sarkomeroa duen muskulu mota bat da. Mikroskopio baten bidez ikusten denez, ildaskak ditu, aktinaz eta miosinaz osatutako banda argi eta ilunez osatuak. Ardatz-formako muskulu-zuntzez osatuta dago, mutur oso finekin, eta muskulu lisoak baino luzeagoekin.
Muskulu ildaskatuen funtzio nagusia borondatezko mugimenduak sortzea da. Beste funtzio bat gorputz-egonkortasuna mantentzea da, muskulu-tonua deitzen zaion uzkurdura partzial konstante eta mantendu bati esker. Bestalde, muskulu ildaskatuak dira gorputzeko bero-iturri nagusia, eta organismoaren tenperatura 37º zentigradutik hurbil mantentzen laguntzen dute.

## Erreferentziak

* ↑ Euskalterm: [Kardiologia Hiztegia] [2015]
* ↑ Cohen, Barbara J.. (2010). Memmler : el cuerpo humano salud y enfermedad. (11a ed. argitaraldia) Wolters Kluwer Health/Lippincott William & Wilkins ISBN 978-84-96921-56-6. PMC 667752573. (Noiz kontsultatua: 2022-09-01).

## Kanpo estekak

* Datuak: Q191817
# Muskulu-tonu

Muskulu-tonua edo tonu muskularra zenbait muskuluk egoera normalean duten uzkurdura partzial eta iraunkorra da, gorputzaren zenbait jarrera hartzeko modua eman eta ariketa batzuetarako prest egotea ahalbidetzen duena. Jarrerari eusten laguntzen du eta loaren REM fasean behera egiten du. Baldintza normaletan, muskulu-tonua oharkabean eta nekerik gabe mantentzen da nerbio-sistemaren jardueraren bidez. Nahasmendu fisiko batzuek tonu muskular anormalki baxua — hipotonia — edo anormalki altua — hipertonia — eragin dezakete.

## Erreferentziak

* ↑ Euskalterm: [Gorputz Hezkuntza Hiztegia] [2012]
* ↑ Euskalterm: [Traumatologia Hiztegia] [2017]

## Kanpo estekak

* Datuak: Q1147377
# Muskulu gastroknemio

Muskulu gastroknemio (herriko hizkeran muskulu bikia deitua) zangoaren atzealdean kokatutako bi muskulu txikiek osatzen duten muskulua da, soleoarekin batera zangoko trizepsa osatzen duena. Behealdean orpazurdarekin lotzen da.

## Ikus, gainera

* Aztal

## Erreferentziak

* ↑ Euskalterm: [Traumatologia Hiztegia] [2017]

## Kanpo estekak

* Datuak: Q943203
* Multimedia: Gastrocnemius muscles / Q943203
# Muskulu biribil txiki

Muskulu biribil txikia sorbaldan, atzealdean, dagoen muskulu txiki bat da. Muskulu hori muskulu infraespinosoarekin fusionatuta egon daiteke. Hobi infraespinosoaren beheko kanpoko ertzean sortzen da, tuberkulu infraglenoideoaren azpitik. Sartzeko tendoia sorbaldako giltzadura-kapsulari itsasten zaio lehenik, eta, gero, humeroaren tuberkulu nagusiaren beheko alde txikian txertatzen da.

## Erreferentziak

* ↑ O'Rahilly, Ronan (2001), Anatomía de Gardner, Mexiko: McGraw-Hill Interamericana, S. A. de C. V. ISBN 968-25-1386-3

## Kanpo estekak

* Datuak: Q74963
* Multimedia: Teres minor muscles / Q74963
# Moyen-Comoe

Moyen-Comoe Boli Kostako 19 probintzietako bat da. Bere hiriburua Abengourou da. 6.900 kilometro koadroko azaleran 557.086 biztanle ditu.

## Kanpo estekak

* Datuak: Q303645
* Multimedia: Moyen-Comoé / Q303645
# Moyen-Chari

Moyen-Chari Txaden 22 eskualdetako bat da. Bere hiriburua Sarh da. 2009an 598,284 biztanle zituen. Hiru departamentutan banatuta dago:

## Kanpo estekak

* Datuak: Q177799
# Moyen-Ogooué

Moyen-Ogooué (euskaraz: «Ogooué Erdikoa») Gabongo probintzietako bat da. Bere hiriburua Lambaréné da. 69.287 biztanle zituen 2013an 18.535 km²-tan banatuta.

## Banaketa administratiboa

Moyen-Ogooué bi departamentutan banaturik dago:
| Departamentua | Chef-lieu | Biztanleria (2013) |
| Ogooué et des Lacs | Lambaréné | 54 346 |
| Abanga-Bigné | Ndjolé | 14 941 |

## Kanpo estekak

* Datuak: Q590802
* Multimedia: Moyen-Ogooué Province / Q590802
# Moyen-Cavally

Moyen-Cavally Boli Kostako 19 probintzietako bat da. Bere hiriburua Guiglo da. 14.150 kilometro koadroko azaleran 505.706 biztanle ditu.

## Kanpo estekak

* Datuak: Q842499
# Moyen Adour kantonamendua

Moyen Adour kantonamendua Frantziako kantonamendu bat da. Pirinio Garaiak departamenduan dago, Okzitania (eskualdea) eskualdean. Guztira 15 udalerri ditu eta Barbazan-Debat da bere hiriburua.

## Kanpo estekak

* Datuak: Q17623604
# Modern Family

Modern Family (euskaraz familia modernoa) telesail estatubatuar komikoa da. Telesaila Christopher Lloyd eta Steven Levitanek ekoiztua da eta Estatu Batuetan 2009ko irailaren 23an estreinatu zen. Geroztik bost aldiz Komediazko telesail onenaren Primetime Emmy Saria irabazi ditu.

## Istorioa

Oharra: Atal honek istorio osoa edo amaiera argitzen du.
Jay Prittchet bera baino gazteagoa den emakume kolonbiar batekin, Gloriarekin, ezkonduta dago. Emakume honek Manny izeneko seme bat du, Jayk aldiz, bi seme-alaba ditu. Claire, bere alaba, etxeko andrea da, Phil Dunphyrekin ezkonduta dago eta hiru seme-alaba ditu: Haley, Alex eta Luke. Mitchell semea berriz, homosexuala da, Cameron bere bikotearekin bizi da eta Lily haur vietnamdar bat adoptatuta dute.
Familiako partaideen desberdintasunak direla eta egoera xelebre ugaritan aurkituko dira. Telesaila dokumental bat izango balitz bezala kontatzen da non pertsona desberdinek kameraren aurrean euren iritziak eman eta istorioak kontatzen dituzten.

## Denboraldiak

Telesailak oraingoz zazpi denboraldi ditu.

## Pertsonaiak

Telesaileko pertsonaia nagusien zerrenda:
* Jay Pritchett (Ed O'Neill): Claire eta Mitchellen aita eta Mannyren aitaordea. Haley, Alex, Luke eta Lilyren aitona. Phil eta Cameronen aitaginarreba. Gloriaren senarra.
* Gloria Pritchett-Delgado (Sofía Vergara): kolonbiarra da, Jayren bigarren emaztea eta Mannyren ama.
* Manuel Alberto "Manny" Delgado (Rico Rodriguez): Gloriaren semea.
* Claire Dunphy (Julie Bowen): Jayren alaba. Mitchellen arreba heldua. Haley, Alex eta Luken ama. Philen emaztea.
* Phil Dunphy (Ty Burrell): Etxe-saltzailea. Claireren senarra. Haley, Alex eta Luken aita.
* Haley Dunphy (Sarah Hyland): Claire eta Philen alaba zaharrena, txoriburu xamarra.
* Alex Dunphy (Ariel Winter): Claire eta Philen erdiko alaba, oso ikasle ona.
* Luke Dunphy (Nolan Gould): Claire eta Philen seme gazteena.
* Mitchell Pritchett (Jesse Tyler Ferguson): Jayren seme homosexuala. Claireren anaia gaztea.
* Cameron "Cam" Tucker (Eric Stonestreet): Mitchellen mutil-laguna.
* Lily Tucker-Pritchett (Aubrey Anderson Emmons): Mitchell eta Camek adoptatutako haur vietnamdarra.

## Kanpo estekak

* Telesailaren orrialde ofiziala
* Datuak: Q16756
* Multimedia: Modern Family / Q16756
# Modern Media Center

Modern Media Center Txinako Herri Errepublikako Changzhou hirian dagoen bulego etxeorratza da. Eraikuntza lanak 2010ean hasi ziren eta 2013rako amaitu zuten.
Hegoaldeko Huishan kalea eta Longjin kaleen artean altxatzen da.

## Kanpo estekak

* (Ingelesez) Eraikinari buruzko informazioa CTBUHren webgunean.
* Eraikuntza lanen egoera 2012ko azaroan.
* Datuak: Q1941993
* Multimedia: Modern Media Center / Q1941993
# Modern Talking

Modern Talking Alemaniako pop musika talde bat izan zen. Taldea Thomas Anders eta Dieter Bohlen musikari bikoteak osatzen zuen, 1984-1987 eta 1998-2003 denboraldietan zehar aritu zelarik.

## Diskografia
### LPak

* 1985 - The 1st Album.
* 1985 - Let's Talk About Love (album Modern Talking).
* 1986 - Ready for Romance.
* 1986 - In the Middle of Nowhere.
* 1987 - Romantic Warriors.
* 1987 - In the Garden of Venus.
* 1998 - Back for Good.
* 1999 - Alone.
* 2000 - Year of the Dragon.
* 2001 - America.
* 2002 - Victory.
* 2003 - Universe.

#### Bildumak

* 1991 - The Collection

### Singleak

* 1984 You're My Heart, You're My Soul
* 1985 You Can Win If You Want
* 1985 Cheri Cheri Lady
* 1986 Brother Louie
* 1986 Atlantis Is Calling (S.O.S. for Love)
* 1986 Geronimo's Cadillac
* 1986 Give Me Peace On Earth
* 1987 Jet Airliner
* 1987 In 100 Years
* 1998 You're My Heart, You're My Soul '98
* 1998 Brother Louie '98
* 1998 Space Mix + We Take The Chance
* 1999 You Are Not Alone
* 1999 Sexy Sexy Lover
* 2000 China In Her Eyes
* 2000 Don't Take Away My Heart
* 2001 Win The Race
* 2001 Last Exit To Brooklyn
* 2002 Ready For The Victory
* 2002 Juliet
* 2003 TV Makes The Superstar

## Kanpo estekak

* Thomas Anders musikariaren webgunea (Ingelesez)
* Errusiako Modern Talking taldearen zaletuen webgunea (Ingelesez) (Errusieraz)
* Thomas Anders musikariaren IMDBko fitxa irakurgai (Ingelesez)
* Dieter Bohlen musikariaren IMDBko fitxa irakurgai (Ingelesez)
* Datuak: Q27417
* Multimedia: Modern Talking / Q27417
# Moderna

Moderna, AEBetako bioteknologia konpainia bat da. 2010ean sortua izan zen eta Massachusetts estatuko Cambridge hirian egoitza du.

## Kanpo estekak

* Webgune ofiziala (Ingelesez)
* Datuak: Q17081612
* Multimedia: Moderna / Q17081612
# Moderna Museet

Moderna Museet, Suediako Arte Moderno eta Garaikidearen museoa da. Stockholm hiriburuan dago, Skeppsholmen uhartean.

## Historia

1958an ireki zituen ateak eta Pontus Hultén izan zen lehenengo zuzendaria. 2009an bigarren museo bat ireki zuen Malmön, Moderna Museet Malmö.

## Bildumak

Marcel Duchamp, Louise Bourgeois, Niki de Saint Phalle, Henri Matisse eta Robert Rauschenberg-en lanak daude, baina aipagarrienak Pablo Picasso eta Salvador Dalírenak dira. 1993an Picassoren sei margolanen lapurreta jasan zuen baina hauetako hiru berreskuratu ditu dagoeneko.
Eskulturen parkean nazioarteko eskultore ugariren lanak daude.

## Iruditegia

* Eraikina.
* Barnealdea.
* Eskultura mugikorra.
* Niki de Saint Phalleren eskultura.
* Pablo Picassoren Dejeuner sur l´Herbe.
* Alexander Calderren Lau elementuak.

## Kanpo estekak

* (Suedieraz)(Ingelesez) Webgune ofiziala
* Datuak: Q1274511
* Multimedia: Moderna museet / Q1274511
# Modern Day Delilah

"Modern Day Delilah" Kiss hard rock talde amerikarraren 2009ko Sonic Boom albumaren lehenengo singlea da.

## Ingurua

"Modern Day Delilah" Sonic Boomeko single nagusi moduan aurkeztua eta argitaratua izan zen 2009 abuztuaren 19an irratirako. Abesti hau Kissen lehenengo single merkaturatzea izan zen 11 urtetan, azkenengoa "You Wanted the Best" izanik, 1998ko Psycho Circus albumetik ateratakoa. Abestiak kritikarengandik eta zaleengandik iritzi positiboa jazo du, eta taldearen 70. hamarkaldiko lanarekin konparatua izan da. Kiss Alive/35 World Tour biratik aurrera, kontzertuetan jo dute abestia.
Abestiaren bideoklipa interneten agertu zen abenduaren lehenengo egunetan, eta ofizialki aurkeztua 2009ko abenduaren 9an Yahoo!ren bidez. Bideoa Detroiten zehar dabiltzan Kisseko taldekide erraldoien irudiz eta Kissen kontzertuetako irudiz osotuta dago. 2009ko abenduaren 3an bideoa Scuzz katearen "Most Rockin: Viewer Request Show" zerrendetako lehenengo postura igo zen.
Singlea Guitar Hero 5 eta Band Hero bideo-jokoeterako deskarga modura agertu zen 2009ko azaroaren 19an, "I Was Made for Lovin' You" eta "Lick It Up" abestiekin batera.
Modern Day Delilah Billboard Rock zerrenden 50 postura heldu zen.
Abestia hau erabili zuten Sonic Boom Over Europe Tour eta Hottest Show On Earth Tour biretako sarrerako abesti moduan.

## Langileak

* Paul Stanley – abeslaria, gitarra erritmikoa
* Gene Simmons – baxua, koruak
* Tommy Thayer – gitarra nagusia, koruak
* Eric Singer – bateria, koruak

## Erreferentziak

* ↑ Kreps, Daniel. Kiss “Days From Finishing” New Album, Walmart Deal In the Works. Rolling Stone.
* ↑ November 16, 2009. Guitar Hero® KISS DLC Pre-Release trailer. YouTube (Noiz kontsultatua: 2010-03-26).
* ↑ KISS Chart History. Allmusic (Noiz kontsultatua: 2010-04-23).

## Kanpo estekak

* Datuak: Q12263745
# Modern Love (telesaila)

Modern Love estatubatuar telesaila da, John Carneyek Amazon Videorentzat egina.
New York Times egunkariko izen bereko zutabea telesail formatura egokitu dute, zortzi atal laburretan. Aktore zerrenda ikusgarriak bultzatuta, amaiera propioa duten istorio indibidualak jorratu ditu saioak. Amodioa du ardatz tematiko: amodio sexuala, erromantikoa, platonikoa, familiakoa...

## Aktoreak

* Anne Hathaway: Lexi
* Tina Fey: Sarah
* Andy García: Michael
* Dev Patel: Joshua
* Caitlin McGee: Emma
* John Slattery: Dennis
* Brandon Victor Dixon: Daniel
* Catherine Keener: Julie
* Julia Garner: Maddy
* Cristin Milioti: Maggie Mitchell
* Olivia Cooke: Karla
* Andrew Scott: Tobin
* Brandon Kyle Goodman: Andy
* Shea Whigham: Peter
* Gary Carr: Jeff
* Sofia Boutella: Yasmine
* John Gallagher Jr.: Rob
* Quincy Tyler Bernstine: Sylvia
* Laurentiu Possa: Guzmin
* Ed Sheeran: Mick
* Jane Alexander: Margot
* Peter Hermann: Philippe
* James Saito: Kenji
* Judd Hirsch: polizia/saltzailea/taxilaria

## Erreferentziak

* ↑ «Modern Love» Berria 2019-11-23 CC BY-SA 4.0 lizentziapean.

## Kanpo estekak

* Datuak: Q55623517
# Moderna Museet Malmö

Moderna Museet Malmö, Suediako Malmö hirian dagoen Arte Moderno eta Garaikidearen museoa da. Stockholm hiriburuko Moderna Museet museoaren barnean dagoen arren erakusketa programa askea dauka.

## Historia

Museoak 2009an ireki zituen ateak. Eraikin nagusia 1901eko argi-indar zentral batean dago, eta honi gehigarri moderno bat egin zioten.

## Iruditegia

* Eraikin nagusia.
* Gehigarri berria.

## Kanpo estekak

* (Suedieraz)(Ingelesez) Webgune ofiziala
* Datuak: Q1718267
* Multimedia: Moderna museet Malmö / Q1718267
# Moderna COVID-19 txertoa

Moderna COVID-19 txertoa (bestela ere mRNA-1273 deitua) COVID-19aren kontrako txerto bat da, erakunde hauek egina: Alergien eta Gaixotasun Infekziosoen Institutu Nazionala, Ikerketa eta Garapen Biomediko Aurreratuko Agintaritza (biak AEBetako erakundeak) eta Moderna enpresa. Muskulu barneko injekzio baten bidez aplikatzen da, bi ziztada emanez, lau asteko tartearekin.
2020ko abenduaren 18an Moderna COVID-19 txertoak AEBetako Elikagaien eta Sendagaien Administrazioaren (FDA) larrialdiko erabilera-baimena jaso zuen. Bost egun geroago, antzeko baimena jaso zuen, Kanadan erabiltzeko. 2021eko urtarrilaren 6an, Sendagaien Europako Agentziak baimendu zuen txerto hau, berau “segurua” eta “eraginkorra” zela esanez.

## Diseinua

2020ko urtarrilean, Modernak iragarri zuen RNA txerto bat garatuko zuela, mRNA-1273 izenekoa, SARS-CoV-2 birusarekiko immunitatea garatzeko, beste enpresa batzuekin lehian: Gilead Sciences, Vaxart, Inovio Pharmaceuticals eta Novavax.
Modernaren teknologia oinarritzen da RNA mezularian, baina modRNA nukleotidoek modifikatua (mRNA-1273 deitzen zaie). SARS-CoV-2 birusarekiko immunitatea eragiten du SARS-CoV-2 horren S proteina kodifikatuz.

## Eraginkortasuna

Txertoaren efikazia ebidentziak lehen dosia hartu eta bi astera hasten dira. Eraginkortasun gorena immunizazio osoarekin lortzen da, bigarren dosia hartu eta bi astera: % 94,1.
Beraz, eraginkortasunari dagokionez, Modernaren eta Pfizer-BioNTech enpresaren txertoak maila berdintsuan dabiltza.

## Fabrikazioa

Moderna, neurri handi batean, kontratu bidezko fabrikazio-erakundeen mende dago txertoak fabrikatzeko prozesua zabaltze aldera. Modernak Lonza Group kontratatu du bere txertoa Portsmouth (New Hampshire) eta Visp (Suitza) herrialdeetan dituen instalazioetan egiteko. Bestalde, CordenPharmako beharrezko eszipiente lipidikoak erosten ari da. Bialak betetzeko eta ontziratzeko, Modernak kontratuak egin ditu Catalentekin Estatu Batuetan eta Rovi laborategiekin, Espainian.

## Biltegiratzea

Modernaren COVID-19 txertoa biltegiratzeko nahikoa da 2 °Cko hozkailu mediku estandar bat (gogoan izan BNT162 txertoa biltegiratu behar dela -70 °Cko tenperaturan). Horrek posible egiten du errazago eramatea leku gehiagotara, izozkailu bereziak ez dauzkatenak.

## Erreferentziak

* ↑ (Ingelesez) «Statement from NIH and BARDA on the FDA Emergency Use Authorization of the Moderna COVID-19 Vaccine» National Institutes of Health (NIH) 2020-12-18 (Noiz kontsultatua: 2021-04-12).
* ↑ «Drug Details» covid-vaccine.canada.ca (Noiz kontsultatua: 2021-04-12).
* ↑ (Ingelesez) Coleman, Justine. (2021-01-06). «European Medicines Agency panel approves Moderna COVID-19 vaccine as 'safe' and 'effective'» TheHill (Noiz kontsultatua: 2021-04-12).
* ↑ RNA mezularia, txerto berrien funtsa. Elhuyar.
* ↑ (Ingelesez) «Increasing number of biopharma drugs target COVID-19 as virus spreads» www.bioworld.com (Noiz kontsultatua: 2021-04-12).

## Ikus, gainera

* Tozinameran, Pfizer/BioNTech enpresarena.
* COVID-19aren aurkako txertoak

## Kanpo estekak

* Datuak: Q87775025
* Multimedia: MRNA-1273 / Q87775025
# NGC 1736

NGC 1736 galaxia bat da, Dorado konstelazioan. John Herschelek aurkitu zuen 1836ko abenduaren 30an.

## Erreferentziak

* ↑ «NGC 1736» spider.seds.org (Noiz kontsultatua: 2019-12-28).
* ↑ «New General Catalog (NGC) 1736» cseligman.com (Noiz kontsultatua: 2019-12-27).

## Kanpo estekak

* NGC 1736 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1045003
* Multimedia: NGC 1736 / Q1045003
# NGC 1744

NGC 1744 galaxia espiral bat da, Lepus konstelazioan. John Herschelek aurkitu zuen 1835eko azaroaren 20an.

## Erreferentziak

* ↑ «NGC 1744» spider.seds.org (Noiz kontsultatua: 2019-12-28).
* ↑ «New General Catalog (NGC) 1744» cseligman.com (Noiz kontsultatua: 2019-12-27).

## Kanpo estekak

* NGC 1744 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q956197
* Multimedia: NGC 1744 / Q956197
# NGC 1731

NGC 1731 izar kumulu bat da, Dorado konstelazioan. John Herschelek aurkitu zuen 1834ko abenduaren 23an.

## Erreferentziak

* ↑ «NGC 1731» spider.seds.org (Noiz kontsultatua: 2019-12-28).
* ↑ «New General Catalog (NGC) 5» cseligman.com (Noiz kontsultatua: 2019-12-27).

## Kanpo estekak

* NGC 1731 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1044965
* Multimedia: NGC 1731 / Q1044965
# NGC 1739

NGC 1739 galaxia espiral bat da, Lepus konstelazioan. Ormond Stoneek aurkitu zuen 1885eko abenduaren 11n.

## Erreferentziak

* ↑ «NGC 1739» spider.seds.org (Noiz kontsultatua: 2019-12-28).
* ↑ «New General Catalog (NGC) 1739» cseligman.com (Noiz kontsultatua: 2019-12-27).

## Kanpo estekak

* NGC 1739 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1045025
* Multimedia: NGC 1739 / Q1045025
# NGC 1730

NGC 1730 galaxia espiral bat da, Lepus konstelazioan. Lewis A. Swiftek aurkitu zuen 1885eko azaroaren 14an.

## Erreferentziak

* ↑ «NGC 1730» spider.seds.org (Noiz kontsultatua: 2019-12-28).
* ↑ «New General Catalog (NGC) 1730» cseligman.com (Noiz kontsultatua: 2019-12-27).

## Kanpo estekak

* NGC 1730 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1044955
* Multimedia: NGC 1730 / Q1044955
# NGC 1737

NGC 1737 galaxia bat da, Dorado konstelazioan. John Herschelek aurkitu zuen 1836ko azaroaren 11n.

## Erreferentziak

* ↑ «NGC 1737» spider.seds.org (Noiz kontsultatua: 2019-12-28).
* ↑ «New General Catalog (NGC) 1737» cseligman.com (Noiz kontsultatua: 2019-12-27).

## Kanpo estekak

* NGC 1737 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1045009
* Multimedia: NGC 1737 / Q1045009
# NGC 1738

NGC 1738 galaxia espiral bat da, Lepus konstelazioan. Ormond Stoneek aurkitu zuen 1885eko abenduaren 11n.

## Erreferentziak

* ↑ «NGC 1738» spider.seds.org (Noiz kontsultatua: 2019-12-28).
* ↑ «New General Catalog (NGC) 1738» cseligman.com (Noiz kontsultatua: 2019-12-27).

## Kanpo estekak

* NGC 1738 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1045016
* Multimedia: NGC 1738 / Q1045016
# NGC 1740

NGC 1740 galaxia bat da, Orion konstelazioan. John Herschelek aurkitu zuen 1830eko otsailaren 11n.

## Erreferentziak

* ↑ «NGC 1740» spider.seds.org (Noiz kontsultatua: 2019-12-28).
* ↑ «New General Catalog (NGC) 1740» cseligman.com (Noiz kontsultatua: 2019-12-27).

## Kanpo estekak

* NGC 1740 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1045030
* Multimedia: NGC 1740 / Q1045030
# NA-1001

NA-1001 edo Altsasu-Zegama errepidea Nafarroako herri errepidea da, NA-1000 errepidearen 6,4 kilometroan hasi Gipuzkoako mugaraino doa. Errepide laburra da, 690 metro luze baino ez ditu. Errepidea A-1 autobidea eta NA-1000 errepideak bat egiten duten puntutik gertu hasten da.
Gipuzkoan NA-1001 errepidearen jarraipena GI-2637 errepidea da.

## Ikus, gainera

* Nafarroako errepideak
* Nafarroako herri errepideen zerrenda

## Kanpo estekak

* (Gaztelaniaz) Nafarroako errepideak, Nafarroako gobernuaren webgunean.
* Datuak: Q12264012